jkorsvik/nowiki_second_scrape_merged huggingface dataset:
Egil Lærum

Egil Joseph Lærum (født 11. august 1921, død 27. november 1954) var en norsk fotballspiller, skihopper, langrennsløper og friidrettsutøver.


== Biografi ==
Lærum spilte for Larvik Turn & IF, var med å vinne klubbens første seriemesterskap i 1952–1953-sesongen, og var med å slå Skeid 3–2 i den avgjørende kampen på Ullevål.
Lærum hadde to mål for Larvik dette året.
Lærum gikk senere til Vålerenga, og var en de første stjernene i den klubben som ikke selv var ekte østkantgutt fra Oslo.Han var en del av Norges herrelandslag i fotball i 1950 med følgende lagoppstilling:Torgeir Torgersen | Bjørn Spydevold | Harry Boye Karlsen | Per Bjørnø | Thorbjørn Svenssen | Egil Lærum | Gunnar Thoresen | Per Bredesen | Villy Andresen | Henry Johannessen | Gunnar Dahlen
Lærum fikk 16 landskamper, og skåret ingen mål i sin landslagskarriereI 1950 hoppet Lærum 76,5 meter i klasse A i Vikersund; han hoppet også for Vikersund IF.Lærum var også aktiv i friidrett, han ble kretsmester i spydkast i 1947 og i 1950 og satte i 1947 kretsrekord i spydkast for Vestfold med 58,82 meter. Denne rekorden stod til 1959 da Svein Hytten kastet 60,81 mI 1950 mottok Egil Lærum Egebergs Ærespris for sine allsidige meritter. Fire år senere døde han av kreft, kun 33 år gammel.


== Referanser ==


== Eksterne lenker ==
(en) Egil Lærum – Transfermarkt 
(en) Egil Lærum – WorldFootball.net 
(en) Egil Lærum – EU-Football.info 
(no) Egil Lærum – Norges Fotballforbund
Allan Kemakeza

Allan Kemakeza (født 20. juli 1948 på øya Savo) er en politiker på Salomonøyene. Han var statsminister fra 17. desember 2001 til 4. april 2006.Kemakeza blei første gang valgt inn i nasjonalforsamlinga i 1989. Han blei gjenvalgt i 1993, 1997, 2001 og 2006. Ved valget i august 2010 tapte han plassen sin. Han annonserte da at han ville stille som kandidat til vervet som parlamentets president (speaker). Denne velges av parlamentsmedlemmene, men er sjøl ikke nødvendigvis representant. Kemakeza vant avstemninga i konkurranse med to andre prominente politikere, som begge hadde tapt sine seter, Francis Billy Hilly og Fred Fono. Fra september 2010 til 2014 innehadde Kemakeza dermed vervet som speaker.Kemakeza arbeidde i politiet fra 1972 til 1988. Året etter blei han innvalgt i parlamentet første gang. Samme år blei han utnevnt til justisminister, og to år seinere til minister for boligbygging og offentlige tjenester. Seinere har han vært skogbruks- og miljøminister, visestatsminister og minister for nasjonal enhet og forsoning.Kemakeza, som representerer People's Alliance Party (PAP), var visestatsminister under Manasseh Sogavare, men fikk sparken tre måneder før valget i 2001 etter beskyldninger om korrupsjon, noe han sjøl sterkt avviste. Det vakte likevel noe oppsikt da han mottok 850.000 salomon-dollar som kompensasjon for eiendom som gikk tapt under borgerkrigen på øyene.Ved valget i 2001 fikk PAP 20 av 49 mandater og blei det største partiet. Under Kemakezas styre blei det oppsatt en internasjonal styrke under australsk ledelse (RAMSI – Regional Assistance Mission to the Solomon Islands) for å opprettholde ro og orden på øyene.Det vakte en del oppmerksomhet da Kemakeza i 2005 besøkte et japansk krigsminnesmerke (Yasukuni i Tokyo).
Ved valget i april 2006 tapte PAP mer enn halvparten av mandatene. Koalisjonspartneren Snyder Rini, som hadde vært visestatsminister under Kemakeza, blei likevel valgt til ny statsminister. Dette førte til kraftige opptøyer i hovedstaden Honiara, og maktovertakelsen måtte utsettes en dag. I parlamentet blei Kemakeza valgt til visepresident, og han innehadde også vervet som leder for regjeringskoalisjonen.I november 2007 blei Kemakeza dømt for maktmisbruk i samband med at han i 2002 hadde beordra et voldelig angrep mot et advokatkontor. Han satt fem måneder i fengsel året etter. Før dette bidrog han til at et mistillitsforslag mot Manasseh Sogavares andre regjering fikk flertall. Derek Sikua blei da statsminister, og Kemakeza gjeninntok skogbruksdepartementet.
Dronning Elisabeth II utnevnte i fødselsdagslista for Salomonøyene i 2001 Kemakeza til Knight Bachelor for politifortjenester så vel som politisk innsats. Han blei dermed gitt personlig adelskap og fikk rett til å føre tiltaleformen sir foran navnet sitt. Republikken Kina har hedra Kemakeza med 1. klasse av Den strålende stjernes orden.


== Referanser ==
Snyder Rini

Snyder Rini (født 27. juli 1948) er en politiker på Salomonøyene. Han var statsminister i åtte dager i april 2006. Rini blei første gang valgt inn i nasjonalforsamlinga (for Marovo-distriktet) i 1997. Han blei gjenvalgt i 2001, 2006, 2010 og 2014. Han har hatt ei rekke ministerposter, deriblant finansminister i flere omganger og visestatsminister fra 2001 til 2006.Da Rini blei utpekt til statsminister 18. april 2006, førte dette til kraftige opptøyer. Det blei hevda at det hadde vært valgfusk, og det var videre påstander om at Rini var kontrollert av krefter i det kinesiske næringslivet. Det blei sendt ekstra troppestyrker fra Australia, New Zealand og Fiji for å forsterke fredsstyrken RAMSI (Regional Assistance Mission to the Solomon Islands). 26. april valgte Rini å gå av med umiddelbar virkning, og Manasseh Sogavare overtok som statsminister fra 4. mai.


== Referanser ==
Zimbra

Zimbra Collaboration Suite (ZCS) er en gruppevare-løsning laget av Zimbra Inc., som holder til i San Mateo,  California, USA. Gruppevaren består av både klient- og tjenerkomponenter. Det finnes to versjoner av Zimbra:

en åpen kildekode-versjon
en kommersiell versjon (Zimbra Network) med egne komponenter.


== Funksjonalitet og teknologi ==
Web-klienten Zimbra Collaboration Suite er en samarbeidsprogramvare med støtte for e-post, gruppekalendre, kontakter, dokumenter og filarkiv. Grensesnittet bruker Ajax-teknologi til verktøytips, kontekstmenyer og dra-og-slipp-støtte for sideelementer. Programvaren inkluderer også avanserte søkemuligheter og datorelasjoner, dokumentediteringsstøtte og et fullstendig administrasjonsgrensesnitt. Det er skrevet ved hjelp av Zimbra Ajax Toolkit.
ZCS-tjeneren benytter seg av mange eksisterende åpen kildekode-prosjekter, som Postfix, MySQL, OpenLDAP og Lucene. All tjenerfunksjonalitet er tilgjengelig via et SOAP-API, og den fungerer også som posttjener med støtte for IMAP og POP3.  Tjenerprogramvaren kjører på en rekke Linux-distribusjoner i tillegg til Mac OS X.
ZCS er kompatibel med proprietære klienter som Microsoft Office Outlook og Apple Mail i tillegg til Novell Evolution, som har åpen kildekode. E-post, kontakter og kalenderoppføringer kan synkroniseres mellom disse klientene og ZCS-tjeneren. Zimbra har også tilpasset toveis synkroniseringsstøtte for mange mobile enheter, som Nokias E-serie, BlackBerry og enheter som kjører Windows Mobile.


== Programvarelisens ==
ZCS Server og Zimbra Ajax Toolkit (de er tilgjengelige uavhengig av hverandre), benytter begge Mozilla Public License (MPL), og krever dermed at endringer gjort på eksisterende filer gis tilbake til utviklermiljøet.  Web-klienten ZCS Web Client alene benytter Zimbra Public License (ZPL), som er basert på  MPL.  ZPL gjør et tillegg til MPL som krever at ethvert produkt basert på klientens kildekode viser en "Zimbra Inside"-logo som peker til Zimbras nettsted. Denne lisensen har vært relativt kontroversiell i åpen kildekode-miljøet, fordi den ikke utgjør en åpen kildekode-lisens slik det anerkjennes av Open Source Initiative og kan være i strid med deres Open Source Definition.  Dette har ført til enkelte anklager om at Zimbra misbruker begrepet "åpen kildekode".


== Historie ==
Zimbra ble kjøpt opp av Telligent 15. juli 2013.


== Se også ==
Ajax
Gruppevare


== Referanser ==


== Eksterne lenker ==
(en) Offisielt nettsted 
(en) Zimbra – kategori av bilder, video eller lyd på Commons 
Zimbra Wiki
Lindberg Lyd

Lindberg Lyd er et selskap som har spesialisert seg på musikk- og lydproduksjon i akustiske omgivelser. Selskapet ble etablert i Oslo av Morten Lindberg i 1992. Jørn Simenstad kom til som partner i 1993, og i 1996 ble driften organisert i Lindberg Lyd AS sammen med komponisten og musikeren Wolfgang Plagge.
Lindberg Lyd var først i verden til å ta i bruk DXD (Digital eXtreme Definition) ved innspillingen av Mozart-fiolinkonserter med Marianne Thorsen og TrondheimSolistene i Selbu kirke i juni 2006. Lindberg produserer musikkmerket 2L og leverer lydproduksjon for internasjonale plateselskaper som EMI, Hyperion, Chandos, Linn, Naxos, Simax, Kirkelig Kulturverksted, Atlantic og Universal m.fl. Selskapet har produsert totalt 30 amerikanske Grammy Award for plateselskapet 2L.


== Eksterne lenker ==
musikkmerket 2L
Lindberg Lyd
På opptak med Lindberg Lyd: DVD & Hjemmekino 2/2006
FACILITY: Lindberg Lyd: Resolution Magazine 2007 June
LydRommet gratulerer Lindberg Lyd
Arne Bakker

Arne Bakker (født 18. februar 1930, død 9. oktober 2009) var en norsk fotball- og bandyspiller.
Bakker spilte åtte år i eliteserien for Asker Skiklubb. Han spilte i forsvaret i totalt 99 kamper og scoret 10 mål. Han hadde en lang karriere på Norges herrelandslag i fotball, og står bokført med hele 54 kamper (men ingen mål).Bakker spilte bandy først for Asker, og deretter for Stabæk Bandy hvor han vant kongepokalen i 1952. Han spilte på det norske OL-landslaget i bandy i Oslo-OL 1952, der bandy var demonstrasjonsgren. Laget fikk sølvmedaljene etter Sverige, med Finland, som turneringens tredje og siste lag på bronseplass.
Arne Bakker mottok Egebergs Ærespris for sine fotball- og bandy-prestasjoner i 1961. Han ble senere fotballtrener for Stabæk, og tok over klubben i 4. divisjon i 1964. Han var bosatt i Bærum inntil sin død.


== Referanser ==


== Eksterne lenker ==
(en) Arne Bakker – Olympedia 
(en) Arne Bakker – Transfermarkt 
(en) Arne Bakker – EU-Football.info 
(no) Arne Bakker – Norges Fotballforbund
László Papp

László Papp (født 25. mars 1926 i Budapest, død 16. oktober 2003) var en ungarsk bokser. Han vant OL-gull under OL 1948 i London, i OL 1952 i Helsingfors og i OL 1956 i Melbourne, der han slo Jose Torres i finalen. Han ble dermed den første bokser som har vunnet tre OL-gull.
Til tross for håndskader ble Papp profesjonell i 1957, og begynte raskt å stige i gradene i mellomvektklassen. Profesjonell boksing var imidlertid forbudt i Ungarn, som var under kommunistisk styre, og Papp måtte reise til Wien i Østerrike for å trene og bokse kamper. I 1964, etter at Papp hadde avtalt å bokse om VM-tittelen, ble Papps proffkarriere avbrutt da det ungarske regimet nektet ham utreisetillatelse. Den oppgitte årsaken var at profesjonell boksing ikke var tillatt i Ungarn, og at regjeringen mislikte Papps omgåelse av reglene ved å arrangere kampene i utlandet.
Papp var ubeseiret som profesjonell bokser. Han står oppført med 27 seire, 2 uavgjorte kamper og ingen tap. 15 av seirene kom på knockout. Han ble valgt inn i International Boxing Hall of Fame i 2001.


== OL-medaljer ==
1948  London -  Gull i boksing, mellomvekt  Ungarn
1952  Helsingfors -  Gull i boksing, lett mellomvekt  Ungarn
1956  Melbourne -  Gull i boksing, lett mellomvekt  Ungarn


== Referanser ==


== Eksterne lenker ==
(de) László Papp – Munzinger Sportsarchiv 
(en) László Papp – Olympics.com 
(en) László Papp – Olympic.org 
(en) László Papp – Olympedia 
(en) László Papp – Sports-Reference (OL-resultater – arkivert) 
(en) László Papp – BoxRec
Robert Hunter (syklist)

Robert Hunter (født 22. april 1977 i Johannesburg) er en sørafrikansk tidligere profesjonell syklist.
I 2001 deltok han som første sørafrikaner i Tour de France, og i 2007 ble han den første afrikaner til å vinne en etappe da han vant den 11. etappen.


== Seire ==


== Referanser ==


== Eksterne lenker ==
Offisielt nettsted 
(en) Robert Hunter (cyclist) – kategori av bilder, video eller lyd på Commons 
(en) Robert Hunter – Olympedia 
(en) Robert Hunter – Sports-Reference (OL-resultater – arkivert) 
(en) Robert Hunter – ProCyclingStats 
(en) Robert Hunter – Cycling Archives 
(en) Robert Hunter – Cycling Quotient 
(en) Robert Hunter – CycleBase
Haloner

Haloner eller halongasser er gasser som tidligere ble brukt til brannslokning, særlig i større anlegg i industrien, på kraftverk og skip. Foruten å være brannhemmende, er halonene stabile og lite giftige.


== Kjemisk sammensetning ==
Haloner er halogenerte hydrokarboner som inneholder brom og fluor. Disse bromfluorkarbonene er avledet av metan og har kjemisk formel CBrF3 ( (bromtrifluormetan eller Halon 1301) og CF2ClBr (bromklorodifluormetan eller Halon 1211). De såkalte KFK-gassene (klorfluorkarboner) er kunstig produserte hydrokarboner der noen av hydrogenatomene er byttet ut med halogenene klor, fluor eller brom. Haloner er nettopp KFK-gasser som inneholder brom.


== Ozonødeleggende gasser ==
På 1980-tallet fant forskerne ut at ozonhullet over Antarktis høyst sannsynlig skyldtes menneskenes utslipp av ozonnedbrytende gasser som KFK og haloner. Derfor ble det fra 1989 satt i verk en internasjonal avtale, Montrealprotokollen, der land forpliktet seg til å slutte å bruke ozonnedbrytere som KFK og halon. Importen av halon til Norge opphørte helt i 1994, og av KFK i 1995, og forbruket av ozonreduserende stoffer sank med mer 99 % fra 1986 til 2004. Halonene ble erstattet av andre brannhemmende gasser og slokningssystemer, som Novec 1230 og Inergen.


== Se også ==
Klorfluorkarbon
Halogen
Ozonlaget
William Forrest

William Forrest var en engelsk katolsk prest og poet som virket på midten av 1500-tallet. Både når han ble født og når han døde er ukjent og svært få detaljer om hans liv finnes. Han er kjent for å ha skrevet et lengre dikt om Katarina av Aragón hvor han gir en inngående opptegnelse om dronningen og hennes skilsmisse og senere for å ha vært prest hos Katarinas datter, den senere dronning Maria I av England.
I 1530 var han en av de som diskuterte kong Henrik VIII av Englands skilsmisse fra sin hustru Katarina fra Aragón på Christ Church ved UniversitY of Oxford. Han skrev et langt dikt om dronning Katarina. Han var tilknyttet læringsanstalten ettersom han mottok pensjon fra det i 1555.
Kort tid etter at dronning Maria I av England overtok styringen av England og begynte å brenne protestanter som kjettere ble William Forrest gjort til kongelig prest ved hoffet, men etter at dronningen, Maria den blodige som hun ble kjent som, døde i 1558 er det ingen videre detaljer om ham.
Man antar at han kanskje var en slektning av John Forest (1471–1538), en martyr hos fransiskanerne.
William Forest var en dyktig musiker og samlet noter fra andre samtidige komponister i England. Denne samlingen er fortsatt oppbevart ved Oxford. Det mest av den poesi han skrev ble aldri utgitt, hvilket ikke var uvanlig for lyrikere på midten av 1500-tallet. Hans poesi huskes ikke nødvendigvis for sine lyriske kvaliteter, men heller for at de kaster lys over samtidens politiske, religiøse og sosiale hendelser i den turbulente tudortiden i engelsk historie. Hans verker er «History of Joseph the Chaste» som finnes i manuskript i Oxford og British Museum. Et langt utdrag av hans dikt ble utgitt i en antologi i 1878 («Starkey's Life and Letters»). I et annet dikt, «A New Ballad of the Marigold», lovpriser han dronning Maria I, men hans kanskje mest interessant dikt er det omfattende «The History of Grisild the Second» som omhandler Katarina av Aragón og hennes skilsmisse. Diktet ble utgitt i sin helhet først i 1875. Hans skrev også om livet til jomfru Maria.
Et eksempel på hans poetiske stil er følgende innledende verselinjer fra J. P. Keena, Marian Poems of William Forrest, diss. Notre Dame, 1960:

Thy vyrgnall frutefull Brestes I Adore
that mynystred Nylke, of pure chaistyte
to Christe (goddes sun) prophecyed before
of thee, heere takinge owre humanyte,
who, feadinge Althinges: hym self fedde of thee,
Thyne Innocent, pure and Immaculet handes,
whyte as the lyllye, longe lymmer and small;
whiche lapped that lambe in swathelinge Pandes...


== Eksterne lenker ==
Catholic Encyclopedia: William Forrest
The Cambridge History of English and American Literature in 18 Volumes (1907–21) Kort utdrag om hans liv og diktning.
Robert Hunter

Robert Hunter er navnet til flere personer:

Sir Robert Hunter (miljøaktivist) (1844–1913) – en av grunnleggerne av National Trust (Storbritannia)
Robert Hunter (manager) – manager for Millwall FC fra 1919 til 1933
Robert Hunter (golfspiller) (1886–1971) – amerikansk golfspiller
Robert Hunter (roer) (1904–1950) – kanadisk roer
Robert Hunter (sanger) (1941–2019) – tekstforfatter for blant annet Grateful Dead
Robert Hunter (syklist) (født 1977) – sørafrikansk syklist
Lord Warden of the Stannaries

Lord Warden of the Stannaries var en engelsk og senere britisk embetstittel, og er nå en seremoniell britisk tittel. Embetsinnehaverens funksjon var å utføre visse juridiske og militære oppgaver i Cornwall. I teorien har han fortsatt ansvar for å innkalle Stannary-parlamentet, men siste gang dette ble gjort var i 1753. Parlamentet, med tilhørende domstoler, var en spesialordning for tinngruvearbeiderne i Cornwall og Devon, som hadde egne lover. 
Den første Lord Warden of the Stannaries var William de Wrotham, som ble utnevnt den 20. november 1197 under Rikard I. 
Dersom hertugen av Cornwall, prins Charles, skulle utnevne en Lord Warden kunne han innkalle et Stannary-parlament som så kunne nedlegge veto med lovvedtak fra Det britiske parlamentet. Dette kan skje fordi vetoretten aldri formelt har blitt inndratt. I 1977 ba Dafydd Wrigley, parlamentsmedlem for Plaid Cymru, riksadvokaten for England og Wales om å oppgi en dato for når Charter of Pardon av 1508 ble trukket tilbake, og svaret som kom 14. mai 1977 fortalte at dette aldri hadde skjedd formelt.I 1997 forsøkte liberaldemokraten Andrew George å ta opp et spørsmål relatert til hertugdømmet Cornwall, men ble stoppet fordi en tidligere rettsakt forbyr Det britiske parlamentet å diskutere noe som helst som er relatert til hertugdømmet.


== Embetsinnehavere ==

1197–?: William de Wrotham1215–?: Henry FitzCount1413–1422: John Wilcotes1523–1538: Henry Courtenay, 1. marki av Exeter
1539–1554: John Russell, 1. jarl av Bedford
1553–1580: Francis Russell, 2. jarl av Bedford1585–1603: Walter Raleigh
1604–1630: William Herbert, 3. jarl av Pembroke
1630–1642: Philip Herbert, 4. jarl av Pembroke
Vakanse
1646–1648: Edward Herbert, 1. baron Herbert av Chirbury
1660–1701: John Granville, 1. jarl av Bath1708–1710?: Hugh Boscawen, 1. vicomte Falmouth1734–1737: Richard Edgcumbe, 1. baron Edgcumbe?–1751: Thomas Pitt of Boconnoc
1751–1762: James Waldegrave, 2. jarl Waldegrave
1763–1783: Humphrey Morice
1783–1798: George Legge, 3. jarl av Dartmouth
1798–1800: Sir John Morshead, 1. baronet
1800–1803: John Willett Payne
1803–1812: Thomas Tyrwhitt
1812–1842: Francis Seymour-Conway, 3. marki of Hertford
1842–1861: Albert av Sachsen-Coburg-Gotha
1862–1864: Henry Pelham-Clinton, 5. hertug av Newcastle-under-Lyne
1865–1888: Edward Portman, 1. vicomte Portman
1888–1908: Henry Reynolds-Moreton, 3. jarl av Ducie
1908–1921: Alexander Bruce, 6. baron Balfour av Burleigh
1921–1933: Charles Hepburn-Stuart-Forbes-Trefusis, 21. baron Clinton
1933–1965: William Pleydell-Bouverie, 7. jarl of Radnor
1965–1976: Geoffrey Waldegrave, 12. jarl Waldegrave
1977–1983: Peter Kerr, 12. marki of Lothian
1985–1990: Nicholas Henderson
1990–1994: John Baring, 7t. Baron Ashburton
1994–2006: William Peel, 3. jarl Peel
2006– Sir Nicholas Bacon, 14. baronet


== Referanser ==
Fylkesvei 237 (Akershus)

Fylkesvei 237 i Akershus gikk mellom Finstadbru og Aursmoen i Aurskog-Høland. Veiens lengde var 9,2 km.
2019 ble veien erstattet av fylkesvei 1470 og fylkesvei 1471.


== Kommuner og knutepunkter ==

 Aurskog-HølandBorstadveien 

Lokshaugveien 

 Lokshaug bru (Vestelva, 25 m)


== Referanser ==


== Eksterne lenker ==
Vegvesenets vegkart
Gresvig

Gresvig AS var et selskap som eies 100% av Gresvig Holding AS. Gresvig Holding AS drev virksomhet innen to forretningsområder: Sport og tekstil. Gresvig Retail Group meldte oppbud 3. februar 2020.Med kjedene G-Sport, Intersport, G-MAX og Sportshuset Outlet innenfor divisjon sport, som drives gjennom selskapet Gresvig AS, er Gresvig størst på det norske markedet for sports- og fritidsutstyr. 
Divisjon tekstil forvaltes av selskapet Voice of Europe AS med kjedene Boys of Europe, Match, Popin og VIC.
O.N. Sunde med Olav Nils Sunde kjøpte i 2006 hele Gresvigkonsernet (Gresvig Holding AS).


== Referanser ==


== Eksterne lenker ==
Hjemmeside til Gresvig AS Arkivert 30. oktober 2003 hos Wayback Machine.
Kråkereiret

Kråkereiret Rockeklubb/Blinken er en rockeklubb i Moss som ble stiftet 2. mars 1962. Erik Bye stod for åpningen sammen med Moss Storband.  Den er en av Norges eldste rockeklubber, men har i perioder hatt liten eller ingen aktivitet. I 2016 skrev Moss Dagblad at det ble gjort forsøk på å gjenopplive klubben, men at lokalene stod i fare for å bli revet.På 1970- og 1980-tallet var det mye aktivitet på Kråkereiret med blant annet egen teater- og dansegruppe, bokkafé osv. Kråkereiret står i dag for hyppige konserter, rusfrie ungdomsarrangement, pubdrift, Kråkefestivalen, Halloweenshow, 2. juledag-fenomenet og er medarrangører av Festivalen Sin.
I tillegg til å være et spillested, brukes lokalene til øving for lokale band, filmfremvisning og brettspillklubb mm.


== Referanser ==
Frithjof Prydz

Frithjof «Bassen» Prydz (født 15. juli 1943 i Oslo, død 8. desember 1992 samme sted) var en norsk tennisspiller og skihopper.


== Skihopperen ==
Prydz ble nummer tre i NM i hopp, normalbakke i 1968 bak Bjørn Wirkola og Lars Grini. Han hoppet for klubben Ready. I 1971 ble han nummer to i normalbakken og 3 i den store bakken. I 1972 tok han sin første NM-tittel med gull i storbakken. I 1973 gjentok han sølv og bronse fra to år før. I 1975 tok han sin siste NM-medalje med sølv i storbakken, bak Odd Grette, men foran den nye NM-kongen Johan Sætre.


== Tennisspilleren ==
Tenniskarrieren til Prydz består av 25 NM-titler, og 15 opptrendener i Davis Cup (4 seire og 11 tap).
Utendørs:
Herrer single: 1 stk. 1968
Herrer double: 4 stk. 1967, 1969, 1973, 1974
Mixed double: 12 stk. 1970-1972, 1974, 1976, 1977, 1979-1984
Innendørs:
Herrer double: 2 stk. 1979, 1980
Mixed double: 6 stk. 1968, 1976, 1977, 1979, 1980 og 1985Mixed double spilte Prydz sammen med Ellen Grindvold fra Oslo tennisklubb, hun dominerte norsk kvinnetennis på 1970-tallet og begynnelsen av 1980-tallet.For sine meritter som skihopper og tennisspiller mottok Frithjof Prydz Egebergs Ærespris i 1971.Han døde av en hjernesvulst.


== Referanser ==


== Eksterne lenker ==
(en) Frithjof Prydz – Olympedia 
(en) Frithjof Prydz – Sports-Reference (OL-resultater – arkivert) 
(en) Frithjof Prydz – FIS (skihopping) 
(en) Frithjof Prydz – ATP-touren 
(en) Frithjof Prydz – ITF Tennis
Hauger golf

Hauger golf er en golfbane som ligger nær Hellerudsletta på grensen mellom Lillestrøm og Nittedal kommuner i Viken. Banen ble anlagt i 1996 og drives og eies av Hauger golfklubb, som ble stiftet i 1989. Banen er endret flere ganger for å gjøre den mer spillevennlig. Klubben driver golfshop ved banen.


== Referanser ==
Olt (fylke)

Olt er et fylke (județ) i Romania. Det ligger i regionen Valakia. Administrasjonssenteret er byen Slatina. Fylket hadde 436 400 innbyggere ved folketellingen i 2011.


== Administrativ inndeling ==
Fylket har to municipiu, seks byer og 93 comună.


=== Municipiu ===
Slatina
Caracal


=== Byer ===
Balș
Corabia
Drăgănești
Piatra Olt
Potcoava
Scornicești


=== Comună ===


== Referanser ==


== Eksterne lenker ==
Offisielt nettsted 
(en) Olt County – kategori av bilder, video eller lyd på Commons
Prahova (fylke)

Prahova er et fylke (județ) i Romania. Det ligger i regionen Valakia. Administrasjonssenteret er byen Ploiești. Fylket hadde 762 886 innbyggere ved folketellingen i 2011.


== Administrativ inndeling ==
Fylket har to municipiu, tolv byer og 89 comună.


=== Municipiu ===
Ploiești
Câmpina


=== Byer ===
Azuga
Băicoi
Boldești-Scăeni
Breaza
Bușteni
Comarnic
Mizil
Plopeni
Sinaia
Slǎnic
Urlați
Vălenii de Munte


=== Comună ===


== Demografi ==


== Referanser ==


== Eksterne lenker ==
(en) Prahova County – kategori av bilder, video eller lyd på Commons